laion/Wikipedia-Exotic huggingface dataset:
ვენერას დაბადება (მრავალმნიშვნელოვანი)

არსებობს რამდენიმე ტილო სახელწოდებით ვენერას დაბადება: „ვენერას დაბადება“ — სანდრო ბოტიჩელის ნახატი, 1482-1486 წლები „ვენერას დაბადება“ — უილიამ ბუგეროს ნახატი, 1879 წელი „ვენერას დაბადება“ — ალექსანდრე კაბანელის ნახატი, 1865 წელი აფროდიტე აფროდიტე ანადიომენა ვენერა
ვენერას დაბადება (ბოტიჩელი)

„ვენერას დაბადება“ (იტალ. Nascita di Venere) — იტალიელი ფერმწერის, სანდრო ბოტიჩელის ნამუშევარი. ტილო რენესანსის ეპაქაში იყო დაწერილი და დღეს ფლორენციაში ინახება. მასზე ასახულია ვენერას (ბერძ. აფროდიტე) დაბადება. ჰესიოდეს თანახმად ის ზღვის ქაფიდან იშვა კუნძულ კვიპროსზე. თვით ქალღმერთი დგას ნიჟარაში, რაც მის ღვთიურ წარმომავლობაზე მეტყველებს. მარცხენა ფლანგზე ჩვენ ვხედავთ ზეფიროსს (დასავლეთის ქარს), რომელიც თავის მეუღლესთან ქლორიდასთან ერთად ნიჟარას უბერავს. მარჯვენა ფლანგზე ვენერას ერთ-ერთი გრაცია ხვდება. ვენერას დაბადება დაარქივებული 2010-02-01 საიტზე Wayback Machine. ოქროს კვეთა. ვენერას დაბადება.
582

ვიკისაწყობში არის გვერდი თემაზე: 582 582 (ხუთას ოთხმოცდაორი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის VI საუკუნის მე-9 დეკადის მე-2 წელი. მთავარი სტატია: კატეგორია:დაბადებული 582. მთავარი სტატია: კატეგორია:გარდაცვლილი 582. 14 აგვისტო: ტიბერიუს II — ბიზანტიის იმპერატორი (დ. 520/535) აგათია სქოლასტიკოსი — ბიზანტიელი ისტორიკოსი და პოეტი (დ. 536) ევტიქი — კონსტანტინოპოლელი პატრიარქი (დ. 510)
ნინოწმინდის მუნიციპალიტეტის დროშა

ნინოწმინდის მუნიციპალიტეტის დროშა — ნინოწმინდის მუნიციპალიტეტის სიმბოლო გერბთან ერთად. მიღებულია ნინოწმინდის მუნიციპალიტეტის საკრებულოს მიერ. დროშა გადაკვეთილია და იყოფა ორ ნაწილად. I ნაწილს უჭირავს დროშის სიმაღლის 4/5. პორფირის (ძოწის) ველის ცენტრში გამოსახულია წმინდა ნინოს ოქროს ჯვარი. II ნაწილი წარმოადგენს ყვითელ ველს და უჭირავს დროშის სიმაღლის 1/5 დროშის პროპორციაა 2:3. ნინოწმინდის მუნიციპალიტეტის დროშა და გერბი
583

ვიკისაწყობში არის გვერდი თემაზე: 583 583 (ხუთას ოთხმოცდასამი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის VI საუკუნის მე-9 დეკადის მე-3 წელი. მთავარი სტატია: კატეგორია:დაბადებული 583. მთავარი სტატია: კატეგორია:გარდაცვლილი 583. მირო — გალიციის მეფე
თეოფილუ ბრაგა

თეოფილუ ბრაგა (პორტ. Joaquim Teófilo Fernandes Braga; დ. 24 თებერვალი, 1843, პონტა-დელგადა აზორის კუნძულები — გ. 28 იანვარი, 1924, ლისაბონი, პორტუგალია) — პორტუგალიელი მწერალი, მეცნიერი და პოლიტიკური მოღვაწე. პორტუგალიის რესპუბლიკის დროებითი მთავრობის მეთაური (1910–1911) და პრეზიდენტი (1915 წ.) იურიდიული განათლება მიიღო კოიმბრის უნივერსიტეტში. 1872 წელს გადავიდა ლისაბონში, სადაც დაიწყო ლიტერატურული მოღვაწეობა. გამოსცა, როგორც ლექსების კრებული, ასევე ეთნოგრაფიული და ფილოსოფიური ნაშრომები. 1878 წელს აირჩიეს პორტუგალიის პარლამენტის წევრად, სადაც შეუერთდა რესპუბლიკელ-ფედერალისტებს. გაწევრიანდა პორტუგალიის რესპუბლიკური პარტიაში. 1910 წლის გადატრიალების შედეგად, დაამხო მონარქია და სათავეში ჩაუდგა დროებით მთავრობას. 24 აგვისტოს მოოიხსნა პრეზიდენტის ფუნქციები, ხოლო 3 სექტემბერს დატოვა პრემიერ-მინისტრის თანამდებობაც. თუმცა მანუელ ჟოზე დე არიაგას გადაგომის შემდეგ 1915 წელს აირჩიეს დროებით პრეზიდენტად მისი უფებამოსილების ვადის გასვლამდე. გარდაიცვალა 1924 წელს, დაკრძალულია ჟერონიმუშის მონასტერში. თ. ბრაგას ნამუშევრები პროექტში «გუტენბერგი»
584

ვიკისაწყობში არის გვერდი თემაზე: 584 584 (ხუთას ოთხმოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის VI საუკუნის მე-9 დეკადის მე-4 წელი. ვესტგუთებმა მთელი იბერიის ნახევარკუნძული დაიპყრეს. მთავარი სტატია: კატეგორია:დაბადებული 584. ხლოტარ II — ფრანკთა მეფე (გ. 629) ხალიდ იბნ ალ-ვალიდი — მუსლიმი არაბი მეომარი და გენერალი (გ. 642) მთავარი სტატია: კატეგორია:გარდაცვლილი 584. 27 სექტემბერი: ხილპერიკ I — ფრანკების მეფე (დ. დაახლ. 537)
ალმადა

ალმადა (არაბ. حصن المعدن; პორტ. aɫˈmadɐ) — ქალაქი და მუნიციპალიტეტი პორტუგალიაში. მოიცავს 70.2 კმ²-ს, მდებარეობს მდინარე ტახოს სამხრეთით. მუნიციპალიტეტის მოსახლეობა 2008 წლის მიხედვით იყო 164,844 კაცი. ურბანულ ცენტრში ცხოვრობს 102,357. კაცი. პორტუგალიის ქალაქების სია ალმადას პორტალი დაარქივებული 2008-03-11 საიტზე Wayback Machine. ალმადას სურათები Almada Atlético Clube დაარქივებული 2007-06-24 საიტზე Wayback Machine. Pereira, John Felix (2009). Abridgement of the History of Portugal (პორტუგალიის მცირე ისტორია). Charleston, South Carolina: BiblioLife LLC. ISBN 9781110335213.  ↑ ქალაქის შიდა დაყოფა: ალმადა, კაჩილასი, კოვა-და-პიედადე, ფეიჯო, ლარანჯეირო, პრაგალი. UMA POPULAÇÃO QUE SE URBANIZA, Uma avaliação recente - Cidades, 2004 დაარქივებული 2007-06-20 საიტზე Wayback Machine. Nuno Pires Soares, Instituto Geográfico Português (პორტუგალიის გეოგრაფიული ინსტიტუტი)
რადიო მუზა

რადიო ,,მუზა” არის პირველი და ერთადერთი რადიოსადგური საქართველოში, რომელიც 24 საათის განმავლობაში კლასიკურ მუსიკას გადასცემს. რადიო „მუზა“ სანდრა ელისაბედ რულოვსის ინიციატივით დაარსდა. რადიოსადგურის ჩამოყალიბებაში რამდენიმე ჰოლანდიურმა ორგანიზაციამ მიიღო მონაწილეობა. მაუწყებლობის შესახებ ლიცენზია რადიო „მუზა“-მ 2006 წლის დეკემბერში მიიღო, ხოლო რადიოპროგრამები ეთერში 2007 წლის ზაფხულიდან გავიდა. 2007 წლის ზაფხულიდან რადიო „მუზა“ მაუწყებლობდა მხოლოდ თბილისში, FM დიაპაზონზე 95.9. მისი მოსმენა შესაძლებელია უკვე 10 რეგიონში. ამით საქართველოს მოსახლეობის 90%-ს შესაძლებლობა აქვს 24 საათის განმავლობაში კლასიკურ მუსიკას უსმინოს. თბილისი - FM 95.9 ქუთაისი - FM 101.8 ბათუმი - FM 103.9 ზუგდიდი - FM 104.6 დმანისი - FM 107.6 დედოფლისწყარო - FM 102.3 გორი - FM 107.7 ახალციხე - FM 100.9 თელავი - FM 101.8 ახალქალაქი - FM 102.9 გარდა ამისა რადიო „მუზა”-ს მოსმენა შესაძლებელია ინტერნეტის საშუალებით. რადიოსადგურის ოფიციალური საიტი
585

ვიკისაწყობში არის გვერდი თემაზე: 585 585 (ხუთას ოთხმოცდახუთი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის VI საუკუნის მე-9 დეკადის მე-5 წელი. მერსიის სამეფოს დაარსება მთავარი სტატია: კატეგორია:დაბადებული 585. მთავარი სტატია: კატეგორია:გარდაცვლილი 585. ბიდაცუ — იაპონიის იმპერატორი (დ. 538 )
ამერიკუ ტომაში

ამერიკუ დეუშ რუდრიგეშ ტომაში ან ამერიკუ ტომაში (პორტ. Américo de Deus Rodrigues Tomás; დ. 19 ნოემბერი, 1894 — გ. 18 სექტემბერი, 1987) — პორტუგალიელი ადმირალი და პოლიტიკური მოღვაწე. პროფესიონალი მეზღვაური. 1944 წელს სამხედრო-საზღვაო ფლოტის მინისტრი. 1958 წელს სუფთა ფორმალური არჩევნების შედეგად (სალაზარის დიქტატურის დროს) აირჩიეს რესპუბლიკის პრეზიდენტად. აღნიშნულ თანამდებობაზე შეცვალა ფრანცისკო კრავეირო ლოპიში. პარლამენტმა ხელახლა აირჩია 1965 და 1972 წწ. თავდაპირველად ასრულებდა ცერემონილალურ ფუნქციას, მაგრამ 1968 წელს გაზარდა თავისი საპრეზიდენტო უფლებამოსილება, რათა თანამდებობიდან გადაეყენებინა ავადმყოფი სალაზარი და დაენიშნა ახალი პრემიერ-მინისტრი მარსელუ კაეტანუ. დაამხეს 1974 წლის 25 აპრილს «მიხაკების რევოლუციის» შედეგად, გადატრიალების შემდეგ გაიქცა ბრაზილიაში, სამშობლოში დაბრუნება მხოლოდ 1980 წელს შესძლო.
586

ვიკისაწყობში არის გვერდი თემაზე: 586 586 (ხუთას ოთხმოცდაექვსი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის VI საუკუნის მე-9 დეკადის მე-6 წელი. ქრისტიანობა გავრცელდა ვესტგუთების სამეფოში. მთავარი სტატია: კატეგორია:დაბადებული 586. თოიდებერტ II — ავსტრაზიის მეფე (გ. 612) მთავარი სტატია: კატეგორია:გარდაცვლილი 586.
მუმადონა დიაში

მუმადონა დიაში (პორტ. Mumadona Dias; დ. 900 — გ. 968) — პორტუგალიის საგრაფოს მე-4-ე გრაფი (924–950 წწ.). ონეგა ლუსიდეშის და დიოგო ფერნანდეშის შვილი. საგრაფოს მართავდა მეუღლესთან, მენდუ I-თან ერთად. Geneall.net
587

ვიკისაწყობში არის გვერდი თემაზე: 587 587 (ხუთას ოთხმოცდაშვიდი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის VI საუკუნის მე-9 დეკადის მე-7 წელი. მთავარი სტატია: კატეგორია:დაბადებული 587. თოიდერიხ II — ფრანკთა მეფე (გ. 613) მთავარი სტატია: კატეგორია:გარდაცვლილი 587. იომეი — იაპონიის იმპერატორი (დ. 518) აბრუი — ქვემო სოღდის აჯანყებული მოსახლეობის მეთაური
გონსალო I მენდესი

გონსალო I მენდესი (პორტ. Gonçalo I Mendes, ესპ. Gonzalo Menéndez, ლათ. Gundisaluus Menendiz; დ. 925 — გ. 997) — პორტუგალიის საგრაფოს მე-5-ე გრაფი (950–997 წწ.). მუმადონა დიაშისა და მენდუ I-ის შვილი. იგი ატარებდა "პორტუგალელების დიდი გრაფის" ( magnus dux portucalensium) ტიტულს. იგი იყო ლეონის სამეფოს გავლენიანი პირი და ეკავა მაღალი თანამდებობები. გონსალო მენდესი იყო მუმადონა დიაშის შვილი, პორტუგალიის პირველი გრაფის ვიმარა პერეშის შვილიშვილი. მისი ბიძა იყო ლეონის მეფე რამირო II. გრაფის ტიტული მიიღო მას შემდეგ, რაც დედამისმა საგრაფო თავის შვილებს შორის გაანაწილა. 962 წელს, გონსალო ლეონის მეფის სანჩო I-ის წინააღმდეგ აჯანყებას ხელმძღვანელობდა, მაგრამ მალევე დანებდა და მასთან ზავი დადო. გონსალო აქტიურად ებრძოდა დამპყრობლებს. 964 წელს იგი საგრაფოში შემოჭრილი ვიკინგების წინააღმდეგ ლაშქრობს, ხოლო 968 წელს უკვე ნორმანებს ებრძვის. გონსალო მენენდესი 997 წელს ალ-მანსურის წინააღმდეგ ბრძოლაში სანტიაგო-დე-კომპოსტელასთან გარდაიცვალა. Gonzalo Martínez Díez (2005), El condado de Castilla, 711–1038: La historia frente a la leyenda (Marcial Pons Historia). Alfonso Sánchez Candeira (1950), "La reina Velasquita de Lëón y su descendencia," Hispania, 10(40) ↑ იგი ასევე ცნობილია ერმენეგილდო გონსალესის სახელით
ნუნუ II

ნუნუ II (პორტ. Nuno II Mendes; დ. ?– გ. 1071) — პორტუგალიის საგრაფოს უკანასკნელი გრაფი (1050–1071 წწ.). ვიმარა პერეშის დინასტიის უკანასკნელი წარმომადგენელი. გრაფ მენდუ III-ის შვილი და მემკვიდრე. მისი სწრაფვა უფრო მეტი ავტონომია მოეტანა პორტუგალიისათვის წინააღმდეგობაში მოდიოდა გალისიის სამეფოს ინტერესებთან, რამაც გამოიწვია ნუნუ II-ის დაპირისპირება გალისიის მეფე გარსია I-თან. 1071 წლის 18 იანვარს ნუნუ II პედროსოსთან ბრძოლაში კიდეც შეეწირა ამ ინტერესებს. ნუნუ მენდეშის გარდაცვალების შემდეგ პორტუგალიის საგრაფო შეუერთდა გალისიის სამეფოს. ASTURIAS, GALICIA, LEON, NOBILITY
588

ვიკისაწყობში არის გვერდი თემაზე: 588 588 (ხუთას ოთხმოცდარვა) წელი — იულიუსის კალენდრის ნაკიანი წელიწადი, რომლის პირველი დღეა ხუთშაბათი. ეს წელი არის VI საუკუნის მე-9 დეკადის მე-8 წელი. გუარამმა ბიზანტიის იმპერატორისაგან კურაპალატის წოდება მიიღო. მთავარი სტატია: კატეგორია:დაბადებული 588. მთავარი სტატია: კატეგორია:გარდაცვლილი 588.
ჭაჭუნის აღკვეთილი

ჭაჭუნის აღკვეთილი — აღკვეთილი საქართველოში, მდებარეობს დედოფლისწყაროს მუნიციპალიტეტში, ისტორიულ ქიზიყში. წარმოადგენს წარსულში ჭაჭუნის სახელმწიფო სატყეო მეურნეობის ბაზაზე დაარსებულ დაცულ ტერიტორიას. აღკვეთილის საერთო ტერიტორია 5200 ჰექტარია და იგი თბილისიდან 175 კილომეტრითაა დაშორებული. ჭაჭუნა ქიზიყში, ისტორიულ კამბეჩოვანში მდებარეობს. გეოლოგიურად ჭაჭუნის აღკვეთილი ამიერკავკასიის მთათაშუა ოლქში შედის. ჭაჭუნაში გვხვდება ქვიშები, ქვიშაქვები, თიხები ვულკანური ფერფლის შრეებით, რიყნარები. აღკვეთილის ნაწილი კირქვული კონგლომერატებითაა აგებული. აღკვეთილის სიახლოვეს ცნობილია საფლუსე და საკირე კირქვის საბადოები, აგრეთვე ბიტუმის შემცველობის კირქვის გამოსავლები და მცირე ტბების სახით წარმოდგენილი ბიტუმის დანაგროვებები. აღკვეთილის რელიეფი ერთგვაროვანი არ არის, ბორცვები, თიხნარი გორაკები, ციცაბო ფერდობები, ტერასები და მშრალი ხევები ძალზედ სწრაფად მონაცვლეობენ და თავისებურ, საკმაოდ ლამაზ ლანდშაფტს ქმნიან. აღკვეთილის ტერიტორიაზე მდინარე იორი 24 ჰექტარის ფართობის ჭაობებსაც ქმნის. ჭაჭუნასთვის თბილი კონტინენტური, ზომიერი კლიმატია დამახასიათებელი. იანვრის საშუალო ტემპერატურა –2,5 °C, ხოლო ივლისის საშუალო – ჩრდილში +22 °C-ია. აღკვეთილისთვის რუხი ყავისფერი, ალავიური, შავმიწა და დამლაშებული ნიადაგებია დამახასიათებელი. ჭაჭუნის აღკვეთილში საკმაოდ მრავალფეროვანი ფლორაა. მდინარე იორის გაყოლებაზე ტუგაის ტიპის ჭალის ტყე იზრდება, ხოლო მის მიმდებარე გორაკებზე და ტერასებზე სხვადასხვა სახის არიდული ნათელი ტყეების, ნახევარუდაბნოსა და სტეპური მცენარეულობის ფრაგმენტებია წარმოდგენილი. ჭალის ტყეებში აბსოლუტური დომინანტი მთრთოლავი ვერხვია. ასევე უმნიშვნელო რაოდენობით გვხვდება ჭალის მუხა, საკმლის ხე - საღსაღაჯი და წნორი. აქ იშვიათ და გადაშენების პირას მისულ და ენდემურ სახეობებს ვხვდები, ასეთებია: ქართული ზამბახისა და ეიხლერის ტიტას უმშვენიერესი ყვავილობა იხილოთ. მრავალფეროვანი და მდიდარია ჭაჭუნის ფაუნა. მწერებიდან მრავლად არიან კალიასებრნი. გავრცელებულია ფალანგა და მორიელი. ქვეწარმავლებიდან ხმელთაშუაზღვის კუ და ჩვენი ფაუნის ყველაზე შხამიანი გველი – გიურზა გვხვდება. აქ ფრინველების 82 სახეობაა, ხოლო 10 სახეობა საქართველოს „წითელ ნუსხაშია“ შესული. ფრინველთაგან ბევრია: ქედანი, გვრიტი, შევარდენი, მიმინო, კაჭკაჭი, კაკაბი, ბექობის არწივი. ჭაჭუნის კირქვული წარმოშობის კლდეებში არსებული გამოქვაბულები ორბების და ფასკუნჯების საბუდარია. ღვიის ხეებზე ბუდობს სვავი. ჭაჭუნა მნიშვნელოვანია ულამაზესი ფრინველის დურაჯის პოპულაციითაც. ძუძუმწოვრებიდან ჭაჭუნაში რამდენიმე სახეობის მღრღნელი, ტურა, მელა, კურდღელი, ლელიანის კატა, ფოცხვერი, მაჩვი და გარეული ღორი ბინადრობს. 2011 წელს აღკვეთილის ტერიტორიაზე საქართველოს ეროვნული მუზეუმის ივრისპირეთის ექსპედიციის წევრებმა ნამარხი ფაუნის პალეონტოლოგიური ნიმუშები აღმოაჩინეს. ჭაჭუნას აღკვეთილში არის ისეთი მნიშვნელოვანი ძეგლები, როგორიცაა: ადრე შუა საუკუნეების ხორნაბუჯის ციხექალაქის ნანგრევები, XI საუკუნის ოზაანის ამაღლების ტაძარი და XVIII საუკუნეში კახეთის მეფე ერეკლე II-ის მიერ საქარავნო გზათა გზაჯვარედინზე აგებული, მთლიანად გალავანშემოვლებული და თითქმის პირვანდელი ფორმით დღევანდელობას მოღწეული ქალაქი ქიზიყი – გალავანში ჩაშენებული 23 კოშკითა და 5 კარიბჭით. საქართველოს დაცული ტერიტორიები ჭაჭუნის აღკვეთილის მენეჯმენტის გეგმა ↑ მეცნიერებმა ვაშლოვანის და ჭაჭუნას დაცულ ტერიტორიებზე ცხოველების ახალი სახეობების ნამარხები აღმოაჩინეს[მკვდარი ბმული]
589

ვიკისაწყობში არის გვერდი თემაზე: 589 589 (ხუთას ოთხმოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VI საუკუნის მე-9 დეკადის მე-9 წელი. თურქთა დასავლეთ სახაკანოს ლაშქარი საბას სარდლობით შუა აზიიდან აღმოსავლეთ ირანში შეიჭრა. აგვისტოში ჰერათის ბრძოლაში ირანელებმა თურქები დაამარცხა. ბიზანტიელებთან ბრძოლაში ირანელებმა ციხე-ქალაქი მარტილოპოლისი (ახლანდელ თურქეთში) აიღეს. მთავარი სტატია: კატეგორია:დაბადებული 589. მთავარი სტატია: კატეგორია:გარდაცვლილი 589. საბა — თურქთა დასავლეთ სახაკანოს მმართველი
კაცობურის აღკვეთილი

კაცობურის აღკვეთილი — აღკვეთილი საქართველოში, მდებარეობს აბაშის მუნიციპალიტეტში. კაცობურის აღკვეთილი 1996 წელს დაარსდა და მისი საერთო ფართობი 295 ჰექტარს შეადგენს. იგი თბილისიდან 300 კილომეტრში, აბაშის მუნიციპალიტეტის სამხრეთ დასავლეთ ნაწილში მდებარეობს. აღკვეთილის ტერიტორია ძირითადად ვაკეა — მისი მაქსიმალური სიმაღლე ზღვის დონიდან 40 მეტრს არ აღემატება. აქ ძირითადად გავრცელებულია ალუვიური თიხნარ-ქვიშნარი, მცირე ფართობებზე გვხვდება ნეშომპალა თიხნარ-სილნარი ნიადაგები. კაცობურის აღკვეთილის ტერიტორიაზე მიედინება მდინარე რიონი. ჰავა კოლხეთის დაბლობისთვის დამახასიათებელია – წლიური საშუალო ტემპერატურა იანვარში არის მინიმუმ - 4 გრადუსი, მაქსიმალური კი +22 გრადუსი. წლიური ნალექების საერთო რაოდენობა შეადგენს 17757 მმ-ს. წარსულში ამ ტერიტორიაზე ნამდვილი კოლხური ტყეები ყოფილა გავრცელებული. ამჟამად შემორჩენილია ამ ტყეთა ძლიერ სახეშეცვლილი ნაშთები. ამჟამად, კაცობურის აღკვეთილში მცენარეულობის ძირითად ფონს მურყნარები ქმნიან, სადაც ძირითად ტყისშემქნელ სახეობასთან ასოცირებულია ლაფანი, იფანი და სხვ. აღკვეთილის ტყით დაფარულ ფართობებზე გვხვდება აგრეთვე თეთრი აკაცია, თხმელა და ტირიფი. კაცობურის აღკვეთილში ფაუნა შედარებით ღარიბია. ჩლიქოსნებიდან აქ გვხვდება: გარეული ღორი და შველი. მტაცებლებიდან კი – მგელი, კურდღელი, ტურა, წავი. ფრინველთაგან კი აქ მხოლოდ რამდენიმე სახეობის ფრინველი გვხვდება: ქედანი, რუხი ყანჩა, სკვინჩა, გარეული იხვი, თეთრთვალა ყვინთია, მიმინო, ქორი და სხვა. აღსანიშნავია აგრეთვე კოლხური ხოხობის პოპულაციის არსებობა. საქართველოს დაცული ტერიტორიები კაცობურის დაცული ტერიტორია[მკვდარი ბმული]
590

ვიკისაწყობში არის გვერდი თემაზე: 590 590 (ხუთას ოთხმოცდაათი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის VI საუკუნის მე-9 დეკადის მე-10 წელი. ტახტიდან გადააყენეს ირანის შაჰი ჰორმიზდ IV , სასანიანთა სპარსეთის ტახტს იკავებს ბაჰრამ ჩუბინი (არასასანიანთა საგვარეულოდან) მთავარი სტატია: კატეგორია:დაბადებული 590. კავად II — სასანიდური ირანის შაჰინშაჰი (გ. 628) მთავარი სტატია: კატეგორია:გარდაცვლილი 590. 7 თებერვალი: პელაგიუს II — რომის პაპი (დ. უცნობია ) ჰორმიზდ IV — სასანიდთა დინასტიის შაჰინშაჰი (დ. 540)
Abraxas (ალბომი)

Abraxas — ლათინოამერიკული როკ-ჯგუფ სანტანას მეორე სტუდიური ალბომი. იგი გამოიცა მას შემდეგ, რაც ჯგუფი დიდი წარმატება გამოვიდა 1969 წლის ვუდსტოკის ფესტივალის ფარგლებში და კოლექტივის ალბომმა Santana მიიქცია ყურადღება. 1970 წლის სექტემბერში გამოსულმა ამ ფირფიტამ წარმოადგინა როკის, ბლუზის, ჯაზის, სალსას და სხვა ჟანრების სინთეზი, რამაც განაპირობა კოლექტივის და მისი ლიდერის, კარლოს სანტანას მთელი კარიერის მანძილზე მუსიკის ჟღერადობა. აგრეთვე, მუსიკალურად ეს იყო მნიშვნელოვანი გარღვევა წინა დისკთან შედარებით. დიდი წარმატება იქონიეს ალბომის სიმღერებმა „Black Magic Woman“ და „Oye Como Va“. შენიშვნა მიუხედავად იმისა, რომ სიმღერების სიაში მეხუთე ნომრად მითითებულია „Se a Cabo“, ესპანურად სწორად იწერება „se acabó“. ↑ Henderson, Alex. Abraxas AllMusic-ზე. ციტირების თარიღი: 2005-09-15. ↑ კრისტგოუ, რობერტ. Santana: Abraxas > Consumer Guide Album. რობერტ კრისტგოუ. ციტირების თარიღი: 2006-03-09. ↑ Nash, Jim (დეკემბერი 24, 1970). „Santana Abraxas > Album Review“. Rolling Stone (73). დაარქივებულია ორიგინალიდან — 2007-01-16. ციტირების თარიღი: 2006-07-25. ↑ (2004) „Santana“, The New Rolling Stone Album Guide. ლონდონი: Fireside, გვ. 717–718. ISBN 0-7432-0169-8.  Portions posted at Santana > Album Guide. rollingstone.com. ციტირების თარიღი: 2012-04-14. ↑ Discogs - Abraxas 1998 reMastered CD, Columbia / Legacy (CK 65490) US ↑ Canadian album certifications – Santana – Abraxas. Music Canada. ↑ French album certifications – Santana – Abraxas ფრანგულად. ეროვნული ხმისჩამწერი სინდიკატი. ↑ British album certifications – Santana – Abraxas. ბრიტანეთის ფონოგრამების მწარმოებლების ასოციაცია. შეიყვანეთ Abraxas ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Santana – Abraxas. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
კირილე პაჭკორია

კირილე პაჭკორია (დ. 23 აპრილი, 1889 — გ. 28 თებერვალი, 1967) — ქართველი მომღერალი. კირილე პაჭკორია დაიბადა 1889 წლის 23 აპრილს წალენჯიხის მუნიციპალიტეტის სოფელ ლიაში. დაწყებითი განათლება ფოთის საქალაქო სასწავლებელში მიიღო. ფოთშივე გაიცნო კირილემ ქართული სიმღერის დიდი მოამაგე ავქსენტი მეგრელიძე, რომლის გუნდშიაც ოთხი წელი იმღერა (1903-1907). მან შეისწავლა ბევრი სიმღერისა და საგალობლის ყველა ხმა. 1908 წელს პაჭკორიების ოჯახი საცხოვრებლად გუდაუთაში გადავიდა. სწორედ აქ წარდგა კირილე პაჭკორია მსმენელის წინაშე, როგორც დამოუკიდებელი ლოტბარი. პარალელურად გუდაუთიდან სოხუმში ჩადიოდა, სადაც ძუკუ ლოლუას გუნდში მღეროდა. ძუკუს ძალიან მოსწონდა კირილეს ხმა და შესრულების წმინდა ხალხური მანერა. კირილეს ხშირად უმღერია მაღალი ხმა ძუკუ ლოლუასთან და რემა შელეგიასთან ერთად ტრიოში. 1918 წელს კირილე პაჭკორიამ ოჩამჩირეში დააარსა გუნდი. 1921 წლის 9 აგვისტოს მოულოდნელად გარდაიცვალა ძუკუ ლოლუა. მის გუნდს კიწი გეგეჭკორი ჩაუდგა სათავეში, მოადგილედ და ადმინისტრატორად კი კირილე პაჭკორია დაინიშნა. 1925 წლიდან ძუკუ ლოლუას სახელობის გუნდს სათავეში კირილე პაჭკორია ჩაუდგა. მას ხალხური სიმღერების საუკეთესო ცოდნასთან ერთად ხელმძღვანელობის შესანიშნავი უნარიც აღმოაჩნდა. მალე გუნდი საქართველოში ერთ-ერთ ყველაზე მობილურ და ორგანიზებულ მხატვრულ კოლექტივად იქცა. პირველად სწორედ ამ გუნდმა გაიტანა ქართული ხალხური სიმღერა საქართველოს გარეთ ასეთი ფართო მასშტაბით. კირილე პაჭკორიას შემოქმედებით ბიოგრაფიაში ძალზე მნიშვნელოვანი თარიღი იყო 1937 წელი, როდესაც მოსკოვში ჩატარდა საქართველოს ლიტერატურისა და ხელოვნების პირველი დეკადა, სადაც დასავლეთ საქართველოს ეთნოგრავიულმა გუნდმა ფურორი მოახდინა. კირილე პაჭკორიას მიენიჭა შრომის წითელი დროშის ორდენი. 1939 წლის ბოლოს აღმოსავლეთ და დასავლეთ საქართველოს სახელმწიფო ეთნოგრაფიული გუნდები გაერთიანდნენ ქართული ხალხური სიმღერისა და ცეკვის სახელმწიფო ანსამბლად. 1946 წელს კირილე პაჭკორიას მიენიჭა საქართველოს ხელოვნების დამსახურებული მოღვაწის წოდება. 1967 წლის 28 თებერვალს იგი გარდაიცვალა. დაკრძალულია თბილისში. კირილე პაჭკორია — საქართველოს ბიოგრაფიული ლექსიკონი
Caravanserai (ალბომი)

Caravanserai — ლათინოამერიკული როკ-ჯგუფ სანტანას მეოთხე სტუდიური ალბომი. ამ ალბომით ჯგუფმა შექმნა განსხვავებული ჟღერადობა, ვიდრე წინა სამ დისკზე. მიზეზი იყო დევიდ ბრაუნის წასვლა და ახალი წევრების, დაგ როუჩისსა და ტომ რატლის, ასევე არმანდო პერაზას (პერკუსიონისტ მაიკლ კარაბელოს მაგივრად) გამოჩენა. მიუხედავად ამისა, დისკმა დიდი პოპულარობა იქონია და 1972 წელს ბილბორდის ჩარტის 2000-ეულის #10 პოზიციაზეც მოხვდა. Eternal Caravan of Reincarnation (რატლი/შონი/შრივი) – 4:28 Waves Within (როუჩი/როული/სანტანა) – 3:54 Look Up (To See What's Coming Down) (როუჩი/როული/სანტანა) – 3:00 Just in Time to See the Sun (როული/სანტანა/შრივი) – 2:18 Song of the Wind (როული/სანტანა/შონი) – 6:04 All the Love of the Universe (სანტანა/შონი) – 7:40 Future Primitive (არეასი/ლუისი) – 4:12 Stone Flower (ანტონიო ჯობიმი/სანტანა/შრივი) – 6:15 La Fuente del Ritmo (ლუისი) – 4:34 Every Step of the Way (შრივი) – 9:05 ↑ Henderson, Alex. (2011 [last update])Caravanserai - Santana | AllMusic. allmusic.com. ციტირების თარიღი: 28 აგვისტო 2011. ↑ კრისტგოუ, რობერტ. (2011 [last update])Robert Christgau: Album: Santana: Caravanserai. robertchristgau.com. ციტირების თარიღი: 28 აგვისტო 2011. ↑ Gleason, Ralph J.. (8 დეკემბერი 1976) Santana: Caravanserai : Music Reviews : Rolling Stone. Rolling Stone. ციტირების თარიღი: 14 აპრილი 2012. ↑ Santana: Album Guide. Rolling Stone. ციტირების თარიღი: 14 აპრილი 2012. ↑ Canadian album certifications – Santana – Caravanserai. Music Canada. ↑ French album certifications – Santana – Caravanserai ფრანგულად. ეროვნული ხმისჩამწერი სინდიკატი. ↑ American album certifications – Santana – Caravanserai. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ფუნშალი

ფუნშალი (პორტ. Funchal) — მადეირას დედაქალაქი და მუნიციპალიტეტის უდიდესი ქალაქი. ქალაქის მოსახლეობა შეადგენს 100 526 კაცს. უკვე 5 საუკუნეზე მეტია რაც დედაქალაქის სტატუსს ატარებს. ქალაქი დაარსდა 1452 წელს. კრიშტიანუ რონალდუ – ცნობილი ფეხბურთელი, იუვენტუსის მოთამაშე. Fructuoso, Gaspar (1966). Saudades da Terra (პორტუგალიური). Ponta Delgada, Azores: Instituto Cultural de Ponta Delgada.  ოფიციალური საიტი ↑ UMA POPULAÇÃO QUE SE URBANIZA, Uma avaliação recente – Cidades, 2004 დაარქივებული 2007-06-20 საიტზე Wayback Machine. Nuno Pires Soares, Instituto Geográfico Português (Geographic Institute of Portugal)
ქართლის ერისმთავრის დრაქმები

ქართლის ერისმთავრის დრაქმები — VI საუკუნის დასასრულსა და VII საუკუნის დასაწყისში ქართლში მოჭრილი სასანური ტიპის ვერცხლის მონეტები. ცნობილია ქართულ-სასანური მონეტების სახელითაც. ნაპოვნია ოცდაათიოდე ცალი. მასა 2,5-3,5 გ შორის მერყეობს. ქართლის ერისმთავრის დრაქმები სასანიანთა ირანის მმართველების ჰორმიზდ IV-ისა (579-590) და ხოსრო II-ის (590/591-628) მონეტების იმიტაციაა. შუბლზე გამოსახულია მარჯვნივ მიბრუნებული ჰორმიზდ IV ან ხოსრო II და სათანადო ფალაური წარწერა, ცეცხლთაყვანისმცემელთა ემბლემა (საკურთხეველზე წმინდა ცეცხლი, რომელსაც 2 შეიარაღებული მცველი დარაჯობს) და შესაბამისი ფალაური წარწერა. ქართულ-სასანურ მონეტებში გამოიყოფა 3 ჯგუფი: ანონიმური მონეტები, რომელთა შუბლზე სასანიანთა მმართველის ბიუსტის გვერდით ან ზურგზე წმინდა ცეცხლის ნაცვლად გამოხატულია ქრისტიანული სიმბოლო — ჯვარი. მონეტები, რომელთა შუბლზე ქართლის ერისმთავართა სახელები დაქარაგმებულია ქართული ასომთავრულით ან ამ ასოების ლიგატურით, მაგრამ ზურგზე მაინც შენარჩუნებულია ცეცხლთაყვანისმცემელთა ემბლემა. ამ ჯგუფის დრაქმებზე ამოკვეთილია ორი ქართული ასო ႢႬ (გნ), ე. ი. გურგენი (სავარაუდოდ, გუარამი). მონეტები, რომლების შუბლზეც ვრცელი ქარაგმით ან სრულად წერია ქართლის ერისმთავრის სტეფანოზის სახელი, ხოლო ზურგზე წმინდა ცეცხლის ნაცვლად საკურთხეველზე ჯვარია გამოხატული. ამ მონეტებს ჭრიდნენ 593/595-600/702 წლებში. სავარაუდოა, რომ დრაქმა, რომელზედაც სტეფანოზის სახელი სრულადაა მოცემული, მოიჭრა მას შემდეგ, რაც ქართლმა დამოუკიდებლობა მოიპოვა. ვიკისაწყობში არის გვერდი თემაზე: ქართლის ერისმთავრის დრაქმები გ. დუნდუა, ქართული საბჭოთა ენციკლოპედია, ტ. 10, თბ., 1986. — გვ. 466.